दो परिवार की 2 महिलाओं समेत 6 घायल, फैक्ट्री की दीवार के सहारे बना रखी थी झोपड़ी
गुजरात के पंचमहाल जिले में बारिश के बीच बड़ा हादसा हुआ है। हलोल GIDC कंपनी की दीवार के गिरने से उसमें काफी लोग दब गए। इस घटना में 4 बच्चों की मौत हो गई। दुर्घटना में घायल हुए छह अन्य लोगों को अस्पताल में भर्ती4 childern died and 6 family member injured due to collapse wall in halol
गुजरात के पंचमहाल जिले में बारिश के बीच बड़ा हादसा हुआ है। हलोल GIDC कंपनी की दीवार के गिरने से उसमें काफी लोग दब गए। इस घटना में 4 बच्चों की मौत हो गई। दुर्घटना में घायल हुए छह अन्य लोगों को अस्पताल में भर्ती कराया गया है।
जानकारी के अनुसार हादसे में शिकार हुए लोग मध्य प्रदेश से काम के लिए हालोल आए थे। बारिश के दौरान जीआईडीसी की दीवार धराशायी होने से उसकी चपेट में आए गए। हादसे की सूचना पर पुलिस और फायर डिपार्टमेंट की टीमों पर मौके पर पहुंचकर रेस्क्यू ऑपरेशन चलाया। दीवार के मलबे के नीचे दबे लोगों ने निकाला गया, लेकिन 4 बच्चों की जान नहीं बचाई जा सकी।
एक बच्चा सिर्फ दो साल का था
हादसे में जान गंवाने वाले सभी बच्चों की उम्र 5 साल से कम है। इनमें से एक बच्चा सिर्फ दो साल का था। दोनों पीड़ित परिवारों दीवार के सहारे झोपड़ियां बना रखी थीं और उसी में रह रहे थे। बारिश होने के चलते हादसे के दौरान सभी लोग झोपड़ियों में ही मौजूद थे।
बारिश की वजह से गिरी दीवार
चारों मृत बच्चों में से तीन सगे भाई-बहन थे। जीआईडीसी की जो दीवार गिरी, वह काफी कमजोर थी। ऐसा माना जा रहा है कि लगातार बारिश से दीवार का वजन बढ़ा। इसके बाद दीवार पानी के बहाव में टूट का धराशाई हो गई। जिससे इन परिवारों को भागने का समय नहीं मिला।
10 जिलों के लिए अलर्ट जारी
मौसम विभाग ने 10 जिलों के लिए येलो अलर्ट जारी किया है। इन 10 जिलों में राजकोट, अमरेली, भावनगर, गिर सोमनाथ, दाहोद, सूरत, तापी, डांग, नवसारी और वलसाड शामिल हैं। वहीं, सौराष्ट्र के भावनगर और अमरेली में आज भारी बारिश की संभावना जताई गई है। अहमदाबाद में भी सुबह से ही धीमी बारिश शुरू हो गई है।